NaiveNeuron/SloPal huggingface dataset:
Pellegrini Peter, predseda NR SR (2015-03-17):
Ďakujem, no keď ju máte vo vrecku, tak asi ťažko, ale v poriadku. V prípade, že pán kolega mal kartu v hlasovacom zariadení, dajte do záznamu, že hlasoval za. V prípade, že ju tam nemal, tak, žiaľ, nemá táto pripomienka nijaký význam. Vážené panie poslankyne, vážení páni poslanci, pokračujeme v prerušenom rokovaní hlasovaním. Minulý týždeň vo štvrtok som podľa § 146 zákona o rokovacom poriadku požiadal ústavnoprávny výbor o zaujatie stanoviska k návrhom na zmenu spôsobu hlasovania Národnej rady o pozmeňujúcich a doplňujúcich návrhoch zo spoločnej správy výborov k vládnemu návrhu zákona o odpadoch, tlač 1337. Toto stanovisko ústavnoprávneho výboru som obdŕžal, v ktorom sa konštatuje, že „návrhy na vykonanie hlasovania o určitých bodoch spoločnej správy spoločne nemožno považovať za návrhy na oddelené hlasovanie podľa § 37 ods. 3 zákona o rokovacom poriadku Národnej rady Slovenskej republiky v znení neskorších predpisov“. Ďalej konštatuje, že „nemožno vylúčiť, že v priebehu rokovania Národnej rady Slovenskej republiky bude v rozprave navrhnutý iný spôsob spoločného hlasovania o určitých bodoch spoločnej správy výborov, ako je hlasovanie navrhnuté v spoločnej správe výborov. Takýmto spôsobom možno hlasovať so súhlasom Národnej rady Slovenskej republiky podľa § 36 ods. 1 zákona o rokovacom poriadku Národnej rady Slovenskej republiky v znení neskorších predpisov“. A zároveň, že: „Oddelené hlasovanie o jednotlivých bodoch spoločnej správy možno vykonať na návrh poslanca, o takomto návrhu na spôsob hlasovania nie je potrebné hlasovať, pokiaľ nebol s týmto postupom prejavený nesúhlas alebo pokiaľ nie je takýto spôsob hlasovania sporný vzhľadom na iné predložené návrhy na spôsob hlasovania; vtedy môže Národná rada rozhodnúť hlasovaním.“ V časti D ústavnoprávny výbor odporúča predsedovi Národnej rady Slovenskej republiky dať hlasovať bez rozpravy o návrhoch poslancov na spôsob hlasovania o jednotlivých bodoch zo spoločnej správy uvedených v časti B tohto uznesenia. To znamená, nie návrhy na hlasovanie o jednotlivých bodoch, ale o dvojičkách a trojičkách, ktoré zazneli v rozprave. Pokiaľ Národná rada Slovenskej republiky neschváli poslancami navrhnutý spôsob hlasovania, bude sa o bodoch uvedených v tomto uznesení, o tých dvojičkách, trojičkách a iných spojeniach uznesenia hlasovať v súlade s návrhom uvedeným v spoločnej správe výborov. Pri návrhoch na oddelené hlasovanie môže Národná rada a spravodajca zohľadniť stanovisko v časti C III, o ktorom som hovoril. Takže teraz poprosím pána spravodajcu, ktorým je pán Róbert Puci, aby prišiel a uvádzal hlasovanie o vládnom návrhu zákona o odpadoch, tlač 1337. Je to bod 13 programu. Nech sa páči. Poprosím o pozornosť a kľud v rokovacej sále, aby sme všetci vedeli, o čom budeme a ako hlasovať. Nech sa páči, pán poslanec. (Hlasovanie o vládnom návrh zákona o odpadoch a o zmene a doplnení niektorých zákonov , tlač 1337.)
Figeľ, Ján, podpredseda NR SR (2015-01-28):
Ďakujem pekne. Prosím teraz určenú spoločnú spravodajkyňu z výboru pre vzdelávanie, vedu, mládež a šport, pani poslankyňu Oľgu Nachtmannovú, aby nás informovala o výsledku rokovania výborov o tomto návrhu vlády. Nech sa páči.
Kresák, Peter, poslanec NR SR (2016-09-07):
Ďakujem pekne. Takže na základe tohto hlasovania môžem vás požiadať o to, aby ste dali hlasovať, že Národná rada Slovenskej republiky pridelí tento návrh zákona na prerokovanie ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj. Rovnako dajte, prosím, hlasovať aj o tom, že za gestorský výbor sa určuje ústavnoprávny výbor s tým, aby teda všetky výbory prerokovali tento návrh zákona do 30 dní a gestorský výbor do 32 dní od prerokúvania jeho v prvom čítaní. Ďakujem pekne.
Ďuriš Nicholsonová, Lucia, podpredsedníčka NR SR (2017-09-12):
S reakciou na faktickú poznámku pani poslankyňa Petrík. Nech sa páči.
Laurenčík, Milan, podpredseda NR SR (2021-02-04):
Prosím, prezentujme sa a hlasujme o bode 4 pozmeňujúceho návrhu pána poslanca Viskupiča. (Hlasovanie.) Prítomných 121, za 92, proti 0, zdržalo sa 29, hlasovali všetci. Konštatujem, že aj bod 4 pozmeňujúceho návrhu pána poslanca Viskupiča sme schválili. Nech sa páči, ďalší návrh.
Zelník, Štefan, poslanec NR SR (2017-03-23):
Vážený pán predsedajúci, vážené panie poslankyne, vážení páni poslanci, v rozprave k návrhu zákona o poskytovateľoch zdravotnej starostlivosti nevystúpil žiaden poslanec. Aby sme mohli hlasovať o návrhoch zo spoločnej správy, dajte, prosím, hlasovať o skrátení lehoty podľa § 83 ods. 4 zákona o rokovacom poriadku.
Baláž, Radovan, poslanec NR SR (2017-12-07):
Pán predsedajúci, teraz budeme hlasovať o bodoch zo spoločnej správy, a to o bodoch 1, 2, 3, 5, 7 až 32, 34 až 47, 49 až 59, 62, 63, 65, 67, 69 až 76, 78, 79, 80, 82 a 83 s odporúčaním gestorského výboru schváliť.
P. Paška, predseda NR SR: (2007-07-02):
(Hlasovanie.) 138 prítomných, 118 za, 19 sa zdržalo, 1 nehlasoval. Konštatujem, že Národná rada schválila návrh uznesenia k výročnej správe o činnosti Ústavu pamäti národa za rok 2006. Ďalej budeme hlasovať o návrhu uznesenia k informácii o predložení výročných správ politických strán a politických hnutí za rok 2006 (tlač 327). Pán predseda výboru pre financie, rozpočet a menu pán poslanec Jozef Burian uvedie hlasovanie.
Fronc, Martin, poslanec NR SR (2014-12-04):
Ďakujem pekne, pani podpredsedníčka. Len tri krátke poznámky. Prvá, pán kolega, dôchodok nie je sociálna dávka. Jednoducho na dôchodok si sporíte dneska už v súkromnej správcovskej spoločnosti, ktorá vám tieto peniaze spravuje a potom vám ich vypláca, alebo v štátnej. Čiže to sociálna dávka určite nie je, to sú financie, ktoré si každý občan nasporí. Na niektorých, ktorí nerobili, tak sa skladáme ostatní, to je pravda, ale väčšina si nasporí. Druhá vec je, keď ste dávali ten príklad tých krajín, áno, je to pravda. Len pravda je aj to, ak sa pozriete, že tie dôchodky tých ľudí robia 80 % z priemernej mzdy. Priemerný dôchodok je 80 % z priemernej mzdy. U nás 42 percent. A tretia moja poznámka, viete, toto riešenie by bolo rozumné, aby som ho akceptoval, len vnímam to, že celý problém, že mladí nenachádzajú zamestnanie, sa posúva do roviny akosi kontradiktórnej medzi mladou generáciou a starou. A z jednej strany hovoríme, starí nám obsadzujú miesta, dajme ich preč. A starí hovoria, mladí nás vyhadzujú a my sa dostávame na dôchodky, s ktorými ťažko môžeme fungovať. Bolo by dobré, keby ste sa nad týmito mojimi poznámkami, pán kolega, zamysleli. Ďakujem.
Šalitroš, Radomír, poslanec NR SR (2024-10-29):
Ďakujem pekne. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania Národnou radou Slovenskej republiky v prvom čítaní. Pán predsedajúci, prosím, otvorte rozpravu k uvedenému návrhu zákona.
Paška, Pavol, predseda NR SR (2013-03-14):
Hlasujeme. (Hlasovanie.) 138 prítomných, 83 za, 54 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú. Budeme hlasovať.
Kollár, Boris, predseda NR SR (2021-12-07):
Otváram rozpravu v rámci tohto tretieho čítania . Hlási sa niekto do rozpravy? Nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Galko, Ľubomír, poslanec NR SR (2024-09-26):
Ďakujem pekne. No konštatujem, že bude tých náhod asi veľa, lebo moja doplňujúca otázka sa týka práve tej expertnej komisie, o ktorej ste hovorili, kde boli vymenení práve experti pri tých rokovaniach s Maďarskom, ktorí voči tomu zámeru prehradiť staré koryto Dunaja mali výhrady. Hej, čiže moja doplňujúca otázka, aj keď zrejme ju asi nebudete vedieť vy zodpovedať, pán minister, prečo práve títo, títo odborníci boli v tej komisii vymenení, hej, s týmto, s týmto názorom, pretože potom je tých náhod už veľmi veľa. Ďakujem pekne.
Hlina, Alojz, poslanec NR SR (2014-06-11):
A 1012.
Blanár, Juraj, podpredseda NR SR (2021-11-26):
S faktickou pán poslanec Dostál.
Viskupič, Marián, poslanec NR SR (2021-05-06):
Chcem poprosiť kolegynku a kolegov z finančného výboru a pozvať ich na rokovanie nášho výboru o 13.00 hod. v našej štandardnej miestnosti. Ďakujem.
Pellegrini, Peter, predseda NR SR (2015-09-23):
Ďakujem veľmi pekne, pán minister. Teraz poprosím pani spravodajkyňu, pani poslankyňu Magdu Košútovú, aby uviedla informáciu. Nech sa páči, máte slovo, pani spravodajkyňa.
S. Janiš, poslanec: (2010-03-03):
Národná rada pridelila tento vládny návrh zákona na prerokovanie ústavnoprávnemu výboru a Výboru Národnej rady pre hospodársku politiku. Oba tieto výbory návrh prerokovali a oba tieto výbory doporučujú Národnej rade tento vládny návrh zákona schváliť. Zo záverov rokovania z uznesení týchto výborov v časti IV spoločnej správy sú pozmeňujúce a doplňujúce návrhy k tomuto vládnemu návrhu zákona. A výbor pre hospodársku politiku navrhuje hlasovať o spoločnej správe nasledovne, o bodoch 1 až 6, 8 a 9 spoločne s odporúčaním schváliť ich a o bode 7 s odporúčaním neschváliť ho. Gestorský výbor odporúča Národnej rade predmetný návrh zákona schváliť v zmysle navrhovaných pozmeňujúcich a doplňujúcich návrhov.
Blanár, Juraj, podpredseda NR SR (2021-09-21):
Kto má záujem sa prihlásiť ústne, vážené pani poslankyne, páni poslanci, môže tak urobiť teraz. Pán poslanec Richard Raši, pán poslanec Tomáš Taraba, pani poslankyňa Bittó Cigániková. Nikto viac. Uzatváram možnosť prihlásiť sa ústne. Ako prvý vystúpi pán poslanec Richard Raši, nech sa páči, máte slovo.
Huba, Mikuláš, poslanec NR SR (2015-01-30):
Ďakujem pekne za slovo. To, čo je predmetom tohto doplňujúceho a pozmeňujúceho návrhu, je príkladom toho, ako sa dá s pomerne malými finančnými prostriedkami reálne pomôcť skupine zdravotne postihnutých občanov. A často sme kritizovaní a neraz, priznajme si, aj oprávnene, že tu prijímame právne normy, ktoré prinášajú ľuďom viac škody ako úžitku. Aj preto by sme mali využiť, podporiť každú možnosť opačného konania, dokázať opak a pomôcť hoci aj relatívne malému segmentu spoločnosti, a nie a priori takéto návrhy odmietať len preto, že pochádzajú z opozičných lavíc, alebo sa netýkajú väčšiny potenciálnych voličov. Osobne veľmi rád tento návrh podporím a vyzývam k tomu aj vás ostatných. Ďakujem.
L. Köteles, poslanec: (2001-10-18):
Ďakujem pekne. J. Migaš, predseda NR SR: Tak, nech sa páči, pán minister. Niet čo. Hej? Vážené pani poslankyne, vážení páni poslanci, končím bod programu hodina otázok. Teraz je päťminútová prestávka. Poprosil by som technikov, aby zabezpečili rokovanie Národnej rady na neverejné rokovanie, ktoré bude viesť podpredseda Národnej rady Presperín. (Hlasy v sále.) Stačí? Alebo desať? Desaťminútová prestávka, aby sa prispôsobilo rokovanie Národnej rady na neverejné rokovanie. (Neverejné rokovanie NR SR.) I. Presperín, podpredseda NR SR: Dostavte sa, prosím, do rokovacej sály. Páni poslanci, prosím vás, aby ste prišli do rokovacej sály. Dúfam, že toto je moja karta. Pani poslankyne, páni poslanci, mali by sme ešte odhlasovať vládny návrh zákona o organizovaní trhu s vybranými poľnohos-podárskymi výrobkami pod tlačou 1120. Žiadam poslancov Národnej rady Slovenskej republiky, aby sa dostavili do rokovacej sály na hlasovanie o tomto návrhu vlády Slovenskej republiky. Páni poslanci, budeme hlasovať o prerokovanom vládnom návrhu zákona pod tlačou 1120. Prosím, aby ste prišli do rokovacej sály. Páni poslanci, prezentujte sa, zistíme účasť tak, aby sme mohli pristúpiť k hlasovaniu. Pokiaľ to nebude možné, budeme pokračovať ďalším bodom rokovania. Prosím, aby ste sa prezentovali, páni poslanci. Prezentujeme sa, páni poslanci. Prosím, aby ste sa prezentovali. Prítomných je 59 poslancov. Žiadam vás, aby ste prišli do rokovacej sály na hlasovanie o prerokovanom návrhu vlády Slovenskej republiky. Páni poslanci, skúsime sa ešte raz prezentovať. Prezentujte sa. Prezentujte sa, páni poslanci. Prezentujte sa, prosím. Prezentovalo sa 72 poslancov. Páni poslanci, posledný raz sa prezentujme v tejto časti rokovania, žiadam vás, aby ste sa prezentovali. Pokiaľ nebude dostatok poslancov, pôjdeme k ďalšiemu návrhu zákona. Prosím, prezentujme sa. Prezentovalo sa 72 poslancov. Konštatujem, že nie je dostatočný počet poslancov. Nasleduje druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky číslo 171/1993 Z. z. o Policajnom zbore v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 1110 a spoločnú správu výborov schválenú gestorským výborom máte ako tlač 1110a. Vládny návrh zákona odôvodní minister vnútra Slovenskej repub-liky Ivan Šimko. Prosím pána ministra, aby sa ujal slova.
M. Vášáryová, poslankyňa: (2007-10-24):
Musíme si uvedomiť ale tri body. Slovenská republika sa najmenej z pohľadu finančného, organizačného stará o svojich krajanov. Ale ak nerozdelíme, a o tom som hlboko presvedčená, tých, ktorí odišli a emigrovali, od autochtónnych Slovákov a koncepcia sa rovnako bude a rovnakým dielom venovať tým, ktorí odišli do Čile alebo do Južnej Afriky, ako autochtónnym Slovákom, ktorí žijú okolo hraníc Slovenskej republiky, nikam sa ďalej nedostaneme. Nakoniec, pozrite sa, grantový systém, keď si ho analyzujete. Slováci, ktorí emigrovali do Kanady alebo do Spojených štátov, dostávajú oveľa viacej peňazí v grantovom systéme ako autochtónni Slováci napríklad na poľských hraniciach. Je ale aj dôležité, aby sme si uvedomili, že niektoré emigračné vlny, silné emigračné vlny, ktoré emigrovali do demokratických bohatých štátov, aj pomáhali svojej republike. Nielen chceli, aby im bolo pomáhané, ale pomáhali. A toto naša emigrácia vonku nerobí. V Poľsku postavili a financovali veľké knižnice atď. Obávam sa, že my neustále len chceme im pomáhať a o nič... (Prerušenie vystúpenia časomierou.)
Gyimesi, György, poslanec NR SR (2022-06-14):
Hlasovanie o tomto bode programu bude dnes o 17.00 hodine.
Kollár, Boris, predseda NR SR (2023-02-01):
Prosím, prezentujme sa a hlasujme. (Ruch v sále.) (Hlasovanie.) Prítomných 135 poslancov, za 68, proti 33, zdržalo sa 34. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu ako o celku. Pán spoločný spravodajca, prosím, uveďte odporúčanie gestorského výboru.
Suja, Miroslav, poslanec NR SR (2023-02-02):
Ďakujem za slovo. Pán predsedajúci, chcem sa spýtať, načo bolo posledné grémium, kde sme sa dohodli, že ak budú body prepadať, že ako predsedajúci bude oboznámený a ten oboznámi poslancov, že tu nemusia čakať, keď chcú k jednotlivým bodom vystúpiť. Ja sa pýtam, či vám niekto oznámil 1317 tlač, že tu nebude, ku ktorej sme chceli vystúpiť. Sa pýtam, 1248. A takisto sme sa dohodli, gentlemanská dohoda, že nebudú kolegovia, nechcem teraz povedať že ako potkany, ale ako zbabelci stadeto utekať, keď majú prísť na rad, že každý z nich dokáže prečítať, aspoň prečítať návrh zákona, čo sú tam napísaní. Jak pán poslanec Szőllős, ja neviem, pán poslanec Liba je tu, ale keď akonáhle prišli na rad, tak zmizli. A presne sa dostávame k tomu, čo bola téma grémia. Tak dodržuje sa to, alebo nedodržuje? Boli ste upozornený od predsedu poslaneckého klubu OĽANO?
Tomanová, Viera, poslankyňa NR SR (2010-09-07):
Ďakujem veľmi pekne. Vážený pán minister, ja vám nevytýkam to, že ste zakomponovali možno ďalšie opatrenie, ktoré by som vedela pochopiť, ktoré by vylepšovali systém zamestnanosti a zamestnateľnosti, ale vy rušíte tie, ktoré som prečítala, nebudem ich opakovať, aktívne opatrenia trhu práce, ktoré vlastne rozširujú vejár opatrení, ktoré má sociálny pracovník k dispozícii a môže ich využiť preto, aby zvýšil zamestnanosť a taktiež zamestnateľnosť. A pokiaľ ide o zmluvu a expertnú činnosť, ktorá sa rovná odbornej vedeckej činnosti vo vzťahu k Centru sociálneho dialógu, to posúdi asi niekto iný a odporúčala by som, aby ste sa nevyjadrovali k porušeniu ústavy tak jednoznačne ako sa vyjadrujete, keď ja som ústavu neporušila. Naviac, pokiaľ ide o zákon, ten sa na mňa v tomto prípade... Jednoznačne môžete konštatovať, že som to neporušila. Zbytočne ste vynakladali peniaze na právnu firmu, ktorá vlastne posudzovala to, či som porušila, alebo neporušila ústavu. Ďakujem za pozornosť.
P. Paška, predseda NR SR: (2007-11-27):
(Prestávka.) (Po prestávke.)
Faič, Vladimír, poslanec NR SR (2010-08-11):
Vážený pán predseda, vážená pani ministerka, vážená Národná rada, len krátko sa vyjadrím k predloženému návrhu. Tí, ktorí sa venujete verejnej správe viete, že rušiť ministerstvá je možné vždy len krátko pred voľbami alebo na konci volebného obdobia, pretože akonáhle sa zostavuje koaličná zmluva, ktorá vyjadruje vôľu koalície podieľať sa na výkonnej moci, už nie je možné uskutočniť žiadnu zmenu, pokiaľ sa týka ministerstiev. Považujem preto tento krok, že znovu rozdeľujete, pretože nikdy nebolo Ministerstvo životného prostredia zrušené, ale bolo zlúčené s ministerstvom pôdohospodárstva, že je to krok späť, ktorý samozrejme, vyjadruje politický záujem koalície, krok späť v tom, že naozaj, ak Švajčiarsko dokáže so siedmimi ministerstvami riadiť výkonnú moc v celej konfederácii, raz aj Slovensko bude mať určite menej ako desať ministerstiev. Považujem preto tento krok za spiatočnícky, a je to len z hľadiska politického záujmu. Žiadne odborné zdôvodnenie tohto kroku nepovažujem za možné, pretože ešte nikdy sa účinnosť práce, aj efektivita práce žiadneho ústredného orgánu štátnej správy nemerala podľa toho, že či mala vlastný a silný úrad, ale podľa schopnosti vykonávať kompetencie. Ďakujem.
Bugár, Béla, podpredseda NR SR (2011-12-13):
Pán poslanec Zelník.
Laššáková, Jana, podpredsedníčka NR SR (2013-04-16):
Na vystúpenie pána poslanca s faktickými poznámkami štyria páni poslanci. Končím možnosť prihlásiť sa s faktickými poznámkami. Prečítam pánov poslancov: páni poslanci Simon, Muňko, Bublavý a Matovič. Nech sa páči, pán poslanec Simon.
Blaha, Ľuboš, podpredseda NR SR (2024-01-24):
Pán poslanec Ledecký, máte procedurálny návrh? Nech sa páči.
Borec, Tomáš, minister spravodlivosti SR (2015-07-01):
Ďakujem pekne, pani predsedajúca. Vážené panie poslankyne, vážení páni poslanci, vláda Slovenskej republiky predložila na rokovanie pléna Národnej rady Slovenskej republiky návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Predmetným návrhom zákona sa zriaďuje verejný register konečných užívateľov výhod vedený Úradom pre verejné obstarávanie, a to s cieľom dosiahnuť efektívnejšie a transparentné nakladanie s verejnými prostriedkami pri verejnom obstarávaní. Predložený návrh zabezpečuje, aby zmluvy o verejnom obstarávaní uzatvárali iba subjekty so známou vlastníckou štruktúrou až po úroveň fyzických osôb. Identifikácia konečných užívateľov výhod má nesporný význam ako nástroj na zvýšenie transparentnosti, zabráneniu konfliktu záujmov a boju proti korupcii vo verejnom obstarávaní. Predkladaným návrhom novely zákona o verejnom obstarávaní sa zavádza definícia konečného užívateľa výhod na účely tohto zákona. Podstatou navrhovanej právnej úpravy je zákonná požiadavka, že verejný obstarávateľ a obstarávateľ nesmie uzavrieť zmluvu vo verejnom obstarávaní s uchádzačom alebo uchádzačmi, ktorí nemajú v registri konečných užívateľov výhod zapísaných svojich konečných užívateľov výhod. Zároveň úspešní uchádzači, ako aj ich subdodávatelia budú povinní mať na účely poskytnutia riadnej súčinnosti potrebnej na uzavretie zmluvy v registri konečných užívateľov výhod zapísaných konečných užívateľov výhod. Uvedené povinnosti sa vzťahujú na nadlimitné zákazky a podlimitné zákazky bez využitia elektronického trhoviska. Zároveň predkladaný návrh zákona podrobne upravuje mechanizmus zápisu konečných užívateľov výhod na základe čestného vyhlásenia, overovanie identifikácie končených užívateľov výhod v súčinnosti s ostatnými štátnymi orgánmi a povinnými osobami a vyvodzovania zodpovednosti uvedenia nepravdivých alebo neúplných údajov. Predmetným návrhom zákona sa tiež vypúšťajú niektoré ustanovenia zákona o verejnom obstarávaní, ktoré sú problematické z pohľadu smerníc Európskej únie v oblasti verejného obstarávania. Doterajšia právna úprava týkajúca sa preukazovania majetkovej účasti zároveň nepokrývala problematiku subdodávateľov a osôb, prostredníctvom ktorých uchádzači dokladajú splnenie podmienok účasti vo verejnom obstarávaní. V zriadenom verejnom registri konečných užívateľov výhod budú tiež povinne uvedené údaje, či konkrétny konečný užívateľ výhod je verejným funkcionárom podľa osobitného predpisu. Tento návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne je v súlade s právom Európskej únie. Chcem vás zároveň požiadať o podporu aj v druhom čítaní hlasovaním o tomto návrhu zákona. Ďakujem pekne.
V. Tomanová, ministerka práce, sociálnych vecí a rodiny SR: (2006-12-07):
Druhá vec. Určite neviete, keď takto sa pýtate o tom, že je tam množstvo uzatvorených zmlúv, kde sú otvorené súdne spory, kde ľudia jednak nepodpísali zmluvy a je potrebné toto nejakým spôsobom vyriešiť, a na druhej strane mnohí ľudia vstúpili do tohto systému pri nedostatočnej informovanosti. Ja by som len pripomenula, že v rámci ohromnej mediálnej kampane, by som povedala, masívnej mediálnej kampane bolo povedané, že množstvo občanov, teda aké všetky výhody z toho sú, ale zaniklo, že je potrebné, aby sporiteľ bol v tomto systéme minimálne 18 až 21 rokov, aby si nasporil a, samozrejme, je to aj pri akom príjme. Pokiaľ hovorím o všetkých týchto skúsenostiach, hovorím o tom, že v tomto systéme je množstvo ľudí v oveľa vyššom veku, sú tam ľudia 54, 56-roční, ktorí si v živote nenasporia, je potrebné im umožniť vystúpiť. Pokiaľ ide o percentá. O tom hovoria predovšetkým novinári a všetci ostatní a my sa snažíme na to len reagovať. Ja som povedala jednu zásadnú vec a na tom trvám. Vykonáme analýzu do 31. marca a predložíme návrh opatrení a záverov. Pripomínam, že spolupracujeme so všetkými odborníkmi v tejto oblasti. (Potlesk.)
Raši, Richard, minister investícií, regionálneho rozvoja a informatizácie SR (2024-09-10):
Nie, ostaňte, pán poslanec, ja len začínam. (Výkriky z pléna.)
Grendel, Gábor, podpredseda NR SR (2022-02-18):
Chcem vás poprosiť, panie poslankyne, páni poslanci, aby ste dodržiavali rokovací poriadok v tom, že reagujete na vystupujúceho v rozprave. Pán poslanec Erik Tomáš.
M. Sabolová, poslankyňa: (2002-03-19):
I. Presperín, podpredseda NR SR: Pani poslankyňa Aibeková. M. Aibeková, poslankyňa: Pán poslanec Brňák sa pýtal, že v životopise pána Hrubalu chýba, či bol členom nejakej strany alebo kandidoval. Stačí si pozrieť kandidačnú listinu do ostatných volieb v roku 1998, Slovenská demokratická koalícia pod číslom 47 kandidoval práve tento uchádzač Ján Hrubala. Pýtam sa vás dámy a páni, to je ten sľubovaný nezávislý kandidát? Keď sa tu tvorila ústava a tvoril sa zákon o ombudsmanovi, tak ste všetci sľubovali, že to bude kandidát, ktorý bude uznávaný, nezávislý a bude mať autoritu všetkých. Ak tento kandidát v životopise píše, že nekolaboroval so žiadnou komunistickou stranou ani inou zločineckou organizáciou, pýtam sa vás, ak príde za ním občan, ktorý bol v minulosti členom komunistickej strany a vy viete, že ich bolo okolo jedného milióna, akú mu poskytne radu? Akú pomoc mu poskytne? Ak koaličná rada rozhodla o tom, že treba podporiť tohto kandidáta, ako sa ostatní občania môžu cítiť, keď neboli z tejto strany. Budú mať naozaj dôveru, že bude nezávislý? Ja sa divím, prečo toto pán Hrubala nepísal vo svojom životopise, že kandidoval za SDK, hanbí sa za to? Zrejme ho ani SDK neuznalo za takú dôveryhodnú osobu, keďže bol na 47. mieste a potom sa do parlamentu v druhom skrutíniu alebo ako náhradníci dostali kandidáti z miest 50, dokonca 70. Je to naozaj taká kvalita, že 230 organizácií je za ním. Pritom nenapísal ani jednu jedinú. Ja sa pamätám, že keď sa tu podpisovalo za ombudsmana, tak boli podpísané aj tieto mimovládne organizácie a s prekvapením som zistila, že tam bol aj klub vysokých a klub čipkárok, takže prečo tieto kluby sa nepodpísali aj teraz pod tento návrh. Myslím si, že táto voľba nebola seriózna. I. Presperín, podpredseda NR SR: Pán poslanec Kužma.
P. Hrušovský, podpredseda NR SR: (2001-10-25):
M. Ftáčnik, minister školstva SR: Vážený pán predsedajúci, bu-dem veľmi stručný, k reklame sa nebudem vyjadrovať, ale k predlo-ženému návrhu. Chcem oceniť vecný tón diskusie a podporu, ktorú ste vyslovili tomuto vládnemu návrhu zákona, aj keď, samozrejme, sú tu otázky a otázniky, ktoré bude potrebné vyriešiť, v druhom a treťom čítaní predpokladám, že na to vytvoríte priestor práve tým, že podporíte tento návrh zákona, aby bol prerokovaný v druhom čítaní vo výboroch, a potom  aj v pléne Národnej rady. Chcem len vecne uviesť, že opatrenia, ktoré sú tu obsiahnuté, vy-plynuli z rokovania vlády Slovenskej republiky o nezamestnanosti v Ko-šiciach, keď sme sa hlbšie zamýšľali nad stavom, ktorý v tejto oblasti je a možnými krokmi jednak na potlačenie čiernej práce, jednak na vytváranie nových pracovných miest, ale aj na využitie, efektívnejšie využitie inštitútu verejnoprospešných prác, ktorý nemožno v žiadnom prípade chápať len ako nejaký doplnkový alebo nesystémový nástroj. Ukázalo sa, že má svoju odozvu nielen medzi obcami, ale aj medzi nezamestnanými, alebo najmä dlhodobo nezamestnanými. Čiže je tu snaha vlády upraviť tento inštitút takým spôsobom, aby to, čo môže riešiť,  riešil a, samozrejme, je potrebné hľadať aj ďalšie kroky, ktoré tejto oblasti pomôžu. Ďakujem pekne.
Hlina, Alojz, poslanec NR SR (2023-12-20):
To vážne, áno?
Paška, Pavol, predseda NR SR (2013-12-12):
Skončili ste, pán poslanec? Dávam možnosť sa prihlásiť teraz ústne. Končím možnosť. Pán poslanec Vašečka, nech sa páči.
Hatráková, Katarína, poslankyňa NR SR (2022-10-25):
Ja len jednou vetou. Pani kolegyňa Cigániková, tak ako bolo povedané v úvode, ja som sa takto obšírne k tomu vyjadrila práve preto, lebo nám tu MPK a ministerstvo hospodárstva nejakým spôsobom zlyhali. Takže ďakujem pánovi kolegovi Galekovi za jeho pripomienky, ale bolo na to dosť času. A ostatné ešte zvážime. (Reakcia z pléna.) Máme takú, bohužiaľ, mám tak skúsenosť, mrzí ma to, lebo som si nemyslela, že to takto dopadne. No dopadlo to takto. Čiže, čiže ďakujem mu za pripomienky. Môžme o nich potom ešte hovoriť. Ale v tejto chvíli nie, ďakujem pekne.
Jurinová, Erika, podpredsedníčka NR SR (2013-10-28):
Ďakujem. O slovo požiadal aj pán spravodajca. Nech sa páči.
Viskupič, Jozef, poslanec NR SR (2012-06-20):
Ďakujem. Ja aj kvôli času krátko. Zachytil som v prejave, pán predseda, že hovoríte, že dámy a páni, debata o verejnoprávnych médiách alebo debata tuná, ktorá je, nie je o peniazoch. Ja si myslím, že o peniaze ide vždy až v prvom rade. Debatu o peniazoch sme síce nezaviedli my do debaty o verejnoprávnych médiách, lebo to nie je debata posledných dvoch rokov, tam sa asi zhodneme, ale myslím si, že kvalita programu, verejnoprávny priestor a vôbec by mohli byť otvárané, ale až potom, keď sa nebudeme musieť baviť o tom, že Slovenská televízia produkuje 45 miliónov eur kumulovaný dlh a že nemá z čoho žiť, že sa tu otvára otázka možného zániku tohto priestoru, čiže musíme sa baviť v prvom rade o peniazoch a zároveň ako zodpovední hospodári. Tento subjekt síce vo verejnoprávnom priestore je naviazaný na rozpočet a na daňové poplatky daňových poplatníkov Slovenskej republiky, takže ja by som bol veľmi opatrný, ak otvárate debatu, že toto nie je o peniazoch, o peniazoch to je, je to o efektívne vynakladaných finančných prostriedkoch a o tom, že zákon, ktorý tak strašne kritizujete, umožnil nezadlžovanie tohto média a jeho ďalšie zotrvanie. To, žeby sme verejnoprávne médium na Slovensku nemali, by spôsobilo to, žeby sme sa práve na finančné otázky nepozerali. Debatu o kvalite programu a vôbec priestore si môžeme otvoriť a dovoliť, ak budeme mať zabezpečené financovanie. Ďakujem.
Svrček, Miloš, poslanec NR SR (2023-03-22):
Vážený pán predsedajúci, vážené panie poslankyne, páni poslanci, dovoľte mi na dnešnom rokovaní Národnej rady uviesť návrh zákona obsahujúci novely zákonov vyvolané rekodifikáciou stavebného práva. Prijatie nového zákona o územnom plánovaní a nového zákona o výstavbe v apríli 2022 bolo dôležitým, ale stále len prvým krokom v procese reformy stavebného práva. Rekodifikácia stavebnej legislatívy po takmer 50 rokoch znamenala nielen nastavenie nových pravidiel územného plánovania a výstavby, ale vyvolala nevyhnutnosť na tieto nové pravidlá reagovať v súvisiacich zákonoch. Predkladaný návrh je práve touto reakciou. S kolegami predkladáme dva návrhy zákonov reagujúce na zmeny v stavebnej legislatíve, pretože považujeme za vhodné osobitne sa venovať novelám v oblasti ochrany životného prostredia a osobitne ostatným novelám. Tento návrh zákona patrí do druhej skupiny. Čo sa týka životného prostredia, tak primárnym navrhovateľom je tam pán predseda výboru pre životné prostredie, pán Karahuta, ktorý tiež predstaví svoju novelu. Cieľom návrhu zákona, ktorý predkladám, je zosúladenie osobitných právnych predpisov so schválenými zákonmi na úseku územného plánovania výstavby, odstrániť prekážky fungovania novej stavebnej legislatívy v osobitnej právnej úprave a reflektovať zmeny v procesoch územného konania a výstavby v osobitných predpisoch. Schválenie zákona č. 200/2022 Z. z. o územnom plánovaní a zákona č. 201/2022 Z. z. o výstavbe vytvorilo stav, kedy osobitné predpisy dotýkajúce sa činnosti územného plánovania a výstavby obsahujú právnu úpravu zodpovedajúcu úprave dnes ešte účinného zákona č. 50/1976 Zb. v znení neskorších predpisov, ktorá vo veľkej miere nie je kompatibilná s právnou úpravou po reforme stavebnej legislatívy. Nejde pritom len o nesúlad formálny, ktorý by bolo možné preklenúť výkladom, ale o komplexné procesné zmeny, nové inštitúty a odlišný spôsob povoľovania stavieb, ktoré je nevyhnutné reflektovať aj v osobitných predpisoch, aby s účinnosťou novej stavebnej legislatívy od 1. apríla 2024 bolo vzájomné pôsobenie týchto právnych regulácií možné, bezproblémové a dávalo adresátom práva jasnú odpoveď na ich právnu situáciu. Účinnosť navrhovanej právnej úpravy sa navrhuje od 1. septembra 2023 vo vzťahu k niektorým zmenám v zákone o hlavnom meste Slovenskej republiky Bratislave a od 1. apríla 2024 vo vzťahu k osobitným ustanoveniam. Toľko v rámci úvodného slova. Viac podrobne vysvetlím v otvorenej rozprave ako navrhovateľ. Ďakujem pekne.
Hort, Milan, podpredseda NR SR (2011-10-18):
Ďakujem pekne, pán minister, zaujmite miesto určené pre navrhovateľov a teraz poprosím pána poslanca Martina Fecka, ktorého určil gestorský výbor pre pôdohospodárstvo a životné prostredie ako spravodajcu. Dávam mu slovo. Nech sa páči.
Pellegrini, Peter, predseda NR SR (2023-10-25):
Ďakujem vám za oboznámenie s výsledkom tajného hlasovania. Vyhlasujem, že nadpolovičnú väčšinu hlasov všetkých poslancov získali a za podpredsedov Národnej rady boli zvolení poslanci Ľuboš Blaha, Andrej Danko, Michal Šimečka a Peter Žiga . Prosím teraz pánov podpredsedov Národnej rady Slovenskej republiky, aby zaujali miesta, ktoré sú pre nich určené. Nech sa páči. (Krátka pauza do príchodu nových podpredsedov parlamentu na ich miesta.) Dámy a páni, štrnástym bodom programu je zriadenie Výboru Národnej rady Slovenskej republiky pre európske záležitosti a určenie počtu jeho členov (tlač 9). Výbor pre európske záležitosti zriaďuje Národná rada Slovenskej republiky podľa príslušných ustanovení zákona o rokovacom poriadku Národnej rady. Členovia tohto výboru sa volia na základe princípu pomerného zastúpenia politických strán a politických hnutí, za ktoré boli poslanci zvolení. Na základe uvedeného je potrebné, aby Národná rada určila počet členov výborov. Materiál je uverejnený ako tlač 9. Podávam návrh, aby sme hlasovaním o tejto tlači súčasne aj vyslovili súhlas so skrátením lehoty podľa § 25 zákona o rokovacom poriadku a to aj ku všetkým nasledujúcim tlačiam ustanovujúcej schôdze. Otváram rozpravu k tomuto bodu programu. Ešte predtým chcem poprosiť technikov, či nenastala chyba tá, že rokovací, zasadací poriadok, pán kolega Vodráška, sledujte, je od tohto sedadla (predsedajúci ukázal na miesto vľavo od seba), ktoré je pravdepodobne blokované pre... pre mňa ako predsedu? Pretože nie je možné, aby sa pán podpredseda Danko dokázal prihlásiť na tomto zariadení. Takže asi o jedno miesto sa musia... alebo nejde vôbec podpredsedom sa prihlásiť. (Telefonovanie predsedu parlamentu interným telefónom.) Ide len o technickú zmenu zariadenia, aby sa vlastne zaktivovali tieto jednotky, na ktorých príslušní páni podpredsedovia sedia, aby to bolo adresné, takže chvíľku ešte počkajme, nebudem už vyhlasovať žiadnu prestávku ani nič, budeme čakať, akonáhle dostaneme signál od technikov, že to funguje, budeme pokračovať, aby sme to stihli. Medzitým, panie poslankyne, páni poslanci, chcem vás informovať, že je v záujme, predpokladám, nás všetkých, aby sme dnes dokončili celý, celú schôdzu, ktorá ešte nás čaká po tejto voľbe. Budeme voliť zriadenie výborov, to je všetko hlasovacími zariadeniami. Bude nás potom čakať jedna tajná voľba, kde budeme voliť predsedov všetkých tých pracovných výborov, a potom nás bude čakať voľba zasa predsedov všetkých tých kontrolných výborov. Táto voľba podpredsedu bola komplikovaná možno pre sčítavanie tým, že boli štyri mená na jednom hlasovacom lístku. Tých tajných volieb nasledujúcich sa to týkať nebude, ak hoc budeme voliť, čo ja viem, pätnástich podpredsedov, bude pätnásť hlasovacích lístkov. Čiže aj celej tej volebnej komisii sa to bude podstatne rýchlejšie spočítavať. Nemôžeme na nich tlačiť, aby nenastala nejaká chyba, ale chápem, že to trvá teraz trošku dlhšie, ale to sú už len dve tajné voľby a zbytok už len verejné hlasovanie cez hlasovacie zariadenie. Poprosím, s procedurálnym návrhom pani poslankyňa Marcinková.
Pellegrini, Peter, predseda NR SR (2014-12-02):
Prezentujme sa a hlasujme o pozmeňujúcom návrhu pána poslanca Kuffu. (Hlasovanie.) Prítomných 126 poslancov, za hlasovalo 15, proti 2 zdržalo sa 108 poslancov, nehlasoval 1. Tento návrh sme neschválili.
B. Bugár, podpredseda NR SR: (2005-09-23):
Otváram rozpravu a pýtam sa či sa hlási niekto ústne do rozpravy, nakoľko som nedostal písomné prihlášky do rozpravy. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode programu. Vážené panie poslankyne, vážení páni poslanci, podľa schváleného programu by sme mali rokovať o návrhu Bezpečnostnej stratégie Slovenskej republiky (tlač 1241), kde by návrh vlády mal uviesť predseda vlády Slovenskej republiky. Nakoľko je mimo, ja navrhujem, aby sme tento bod presunuli na budúci týždeň, asi najlepšie na utorok. Je s tým všeobecný súhlas? Ďakujem pekne. Budeme pokračovať v rokovaní o návrhu Obrannej stratégie Slovenskej republiky (tlač 1235). Materiál uvedie minister obrany Slovenskej republiky Juraj Liška. Nech sa páči.
Karahuta, Jaroslav, poslanec NR SR (2020-04-28):
Pán poslanec Šimko, budem úprimný. Očakával som od vás ako od primátora mesta, kde sú ideálne podmienky na produkciu potravín, že budete kladne hodnotiť aspoň tú časť programového vyhlásenia vlády, kde sa hovorí o pôdohospodárstve, pretože práve keď sme tvorili programové vyhlásenie vlády, v časti pôdohospodárstva bolo myslené presne na takéto regióny, v akých, v akých pôsobíte vy. Ja si v minulosti pamätám, kde, kde bola Rimavská Sobota, sám som chodil v rámci strednej školy, dnes je to duálne vzdelávanie, robiť do mäsokombinátu v Rimavskej Sobote a viem, aké tam sú podmienky, čiže Rimavská Sobota po dlhých rokoch, povedzme takmer po 30 rokoch dostane znovu šancu vrátiť sa tam, kde pôvodne bola, ako veľmi dôležitý článok potravinovej sebestačnosti Slovenska. No a už je na jednotlivých regiónoch, ako tú šancu využijú. A ja vás chcem aj z tohto miesta poprosiť, aby ste svojou autoritou pomohli tomu, aby tá Rimavská Sobota sa vrátila tam, kde, kde patrí. To znamená k produkcii potravín. Ďakujem pekne.
Figeľ, Ján, podpredseda NR SR (2015-10-06):
Na vystúpenie pána poslanca Brocku je osem faktických poznámok. Nech sa páči, Martin Chren s prvou.
J. Budaj, poslanec: (2002-03-13):
I. Presperín, podpredseda NR SR: Budeme hlasovať. Prosím, hlasujeme. Hlasujte. (Hlasovanie.) Prítomných poslancov 75. Žiadam, páni poslanci, aby ste prišli do rokovacej sály. Pani poslankyňa!
Viskupič, Marián, poslanec NR SR (2023-06-21):
Ďakujem pekne. Z informácie výboru nevyplývajú žiadne pozmeňujúce ani doplňujúce návrhy. Dajte, dajte preto, prosím, hlasovať o pozmeňujúcom a doplňujúcom návrhu pani poslankyne Majorovej Garstkovej.
Nemky, Martin, poslanec NR SR (2022-12-06):
Ďakujem pekne za slovo. Pán kolega, ja vaše vystúpenie zhrniem do nejakých troch bodov. Hovorili ste o nejakej politickej činnosti generálneho prokurátora. Ja by som sa chcel spýtať, že či mu závidíte, alebo že čo tam vadí. Pokiaľ tu obiehava Daniel Lipšic všetky televízie, to nekomentujete. To nám nevadí, s tým súhlasíme, to podporujeme. Druhý bod. Dozvedeli sme sa, že chceli ste dokonca zakázať generálnemu prokurátorovi facebook. To je, to je niečo fantastické! To ja neviem, akože jak sme toto dokázali, alebo kam sme sa dostali, aby plénum riešilo takéto veci. A tretia vec, kolega ma trošku predbehol. Hovorili ste, že generálny prokurátor má chrániť len záujmy štátu. S tým ja určite nesúhlasím, lebo má chrániť práva a právom chránené záujmy fyzických osôb, právnických osôb a štátu. To znamená, že tá definícia znie takto. Ďakujem pekne.
P. Paška, predseda NR SR: (2010-05-26):
(Hlasovanie.) 115 prítomných, 90 za, 7 boli proti, 17 sa zdržalo, 1 nehlasoval. (Potlesk.) Konštatujem, že sme schválili novelizáciu zákona o štátnom občianstve. (Potlesk.) Vážené pani poslankyne, páni poslanci, prerokovali sme program 52. schôdze, tak ako ho navrhla skupina poslancov, na základe žiadosti ktorej som túto schôdzu zvolal, preto vyhlasujem 52. schôdzu Národnej rady Slovenskej republiky za skončenú. (Rokovanie 52. schôdze NR SR sa skončilo o 16.47 hodine.) (Bezprostredne po skončení rokovania 52. schôdze NR SR sa uskutočnilo slávnostné stretnutie poslancov Národnej rady Slovenskej republiky k ukončeniu IV. volebného obdobia .)
Bugár, Béla, podpredseda NR SR (2010-08-04):
Pani poslankyňa, nechcel som vás upozorniť, že procedurálny návrh sa začína podaním procedurálneho návrhu. Chápem tú vašu požiadavku. Takáto požiadavka alebo takéto otázky boli už aj predtým tuto adresované. Budú zodpovedané, nebojte sa. Ďalej v rozprave vystúpi pán poslanec Počiatek. Nech sa páči, máte slovo.
Laurenčík, Milan, podpredseda NR SR (2020-09-23):
Ďalším rečníkom prihláseným do rozpravy je pán poslanec Ján Podmanický. Nech sa páči, máte slovo.
Ďuriš Nicholsonová, Lucia, podpredsedníčka NR SR (2017-05-18):
Pán poslanec Rajtár s faktickou.
Budaj, Ján, minister životného prostredia SR (2021-03-30):
Ďakujem. Pokiaľ by ste prikročili k uzneseniu, tak ako navrhla pani poslankyňa, ktorá hovorila predo mnou, tak budem mať pocit, že sme sa naozaj všetci chytili za ruky a urobili sme symbolický krok do budúcna. Ďakujem. (Potlesk.)
Jasaň, Viliam, poslanec NR SR (2014-10-28):
Ďakujem pekne. Vážený pán kolega, vy ste možno zabudli, že vy ste poslanec Národnej rady a akékoľvek vety vami vyslovené majú v spoločnosti dosť veľkú váhu. A preto povedať v akomkoľvek kontexte, že problémom nenahlasovania domáceho násilia je to, že sú policajti prvého kontaktu, ako ste to nazvali, nekvalifikovaní, je príliš silná káva. Príliš silná káva je aj to, keď hovoríte, že v silových zložkách sú tolerovaní ľudia, ktorí podporujú rasovú neznášanlivosť. Viete, je veľmi ľahké takéto slová povedať a veľmi ťažké ich dokázať a ešte ľahšie ublížiť tým poctivým policajtom, ktorí sú prevažne vo väčšine. Ono je to asi tak, a vy ste sa veľmi ohradzovali, keď ľudia začali rozprávať, že ako môže hovoriť o drogách človek poslanec, ktorý sa prizná k tomu, že ich ochutnal, alebo ja neviem, ako to bolo. Ja nesúhlasím s tým ich tvrdením na vašu adresu, ale tiež by sa to dalo zovšeobecniť, alebo keď ľudia povedali: „Veď počúvanie, to nie je nič zlé, veď to robil aj taký aj onaký, aj jeden poslanec, aj druhý poslanec.“ Veď nemôžeme zovšeobecniť veci na základe niečoho, čo sa stalo pri jednotlivcovi. Ďakujem pekne.
Ďuriš Nicholsonová, Lucia, podpredsedníčka NR SR (2017-03-21):
Nech sa páči, pán poslanec Osuský.
M. Gibalová, poslankyňa: (2009-06-17):
Ďalšia pripomienka je k tomu, že vzdelanie týchto štátnych zamestnancov má byť zadarmo, že vzdelanie a prehlbovanie kvalifikácie bude uhrádzať služobný úrad. Tak myslím si, že nie je to správny postoj a správne rozhodnutie, aby z daní daňových poplatníkov v tejto situácii, v čase hospodárskej krízy, nehovoriac o zmrazení platov štátnych úradníkov, občania prispievali aj na vzdelávanie štátnych úradníkov. A opäť použijem porovnanie s pedagogickými zamestnancami napr., ktorí takéto výhody mať nebudú. Prosím, pani ministerka, keby ste mi odpovedali na tieto moje otázky alebo podnety. Ďakujem vám za pozornosť. (Potlesk.)
J. Laššáková, poslankyňa: (2008-12-03):
Prosím, pán podpredseda, dajte hlasovať o bodoch 1, 2, 3, 4 spoločne.
Matej, Ondrej, poslanec NR SR (2011-05-24):
Ďakujem pekne za slovo. Pán predseda, prosím, dajte hlasovať že predmetnú správu Národná rada berie na vedomie.
Paška, Pavol, predseda NR SR (2012-06-27):
Vážené pani poslankyne, vážení páni poslanci, budeme pokračovať hlasovaním o prerokovaných bodoch. Poprosím vás, aby ste zaujali svoje miesto. Ešte predtým, ako pristúpime k prvému hlasovaniu, ktorým bude včera prerušené hlasovanie o návrhu na voľbu predsedu a členov Rady pre rozpočtovú zodpovednosť , je to tlač 111, vás chcem informovať, že výsledkom včerajšieho stretnutia poslaneckého grémia, ktoré riešilo spôsob voľby členov, je, že na základe dohody navrhujeme, aby sme hlasovali o každom navrhnutom členovi tejto rady samostatne. Je všeobecný súhlas? (Súhlasná reakcia pléna.) Áno. Ďakujem pekne. Takže poprosím vás, pán spravodajca, budeme pokračovať v prerušenom hlasovaní a uveďte, prosím, samostatne hlasovanie o každom členovi.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 135, za 85, zdržalo sa 49 poslancov, 1 nehlasoval. Konštatujem, že tento bod zo spoločnej správy sme schválili.
Lehotský, Tomáš, poslanec NR SR (2020-11-05):
Vážený pán predsedajúci, dovoľte mi, prosím, predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 483/2001 o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 197, vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva túto spoločnú správu o prerokovaní vyššie uvedeného návrhu zákona. Národná rada uznesením č. 251 zo 16. septembra 2020 pridelila predmetný vládny návrh zákona týmto výborom: výboru pre financie a rozpočet, ústavnoprávnemu výboru a výboru pre hospodárske záležitosti. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory toto stanovisko: odporúčanie návrh schváliť s pozmeňujúcimi a doplňujúcimi návrhmi – výbor pre financie a rozpočet uznesením č. 80 zo dňa 15. októbra 2020, ústavnoprávny výbor uznesením č. 111 zo dňa 13. októbra 2020 a výbor pre hospodárske záležitosti uznesením č. 70 zo dňa 15. októbra 2020. Gestorský výbor odporúča o návrhoch, ktoré sú uvedené v spoločnej správe, hlasovať takto: o bodoch spoločnej správy č. 1 až 5 hlasovať spoločne s návrhom gestorského výboru schváliť. Gestorský výbor na základe stanovísk výborov k danému vládnemu návrhu zákona odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov Národnej rady o prerokovaní daného vládneho návrhu zákona bola schválená uznesením gestorského výboru č. 92 z 20. októbra 2020. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení o(!!!) rokovacom poriadku. Ďakujem, skončil som. Otvorte, prosím, rozpravu.
Pellegrini, Peter, predseda NR SR (2015-02-06):
Ďalej v rozprave vystúpi pán poslanec Mikloško. Pripraví sa pán poslanec Abrhan.
Šimko, Jozef, poslanec NR SR (2021-05-14):
Ďakujem pekne. Vážený pán podpredseda, vážené kolegyne, kolegovia, ja si myslím, že je už načase povedať, že v rámci Slovenskej republiky sa porušujú ľudské práva. Dovolím si povedať, ako som to pred chvíľou povedal, že sú viac chránené zvieratá, ako chránime našich občanov. Dámy a páni, z čoho vlastne vychádzam? Nože sa vráťme dva roky dozadu, keď napríklad v okrese Rimavská Sobota boli ráno o šiestej zobratí ako zvieratá deviati starostovia zo svojich bydlísk. Prišla NAKA ráno o šiestej, zabúchali, vylomili dvere v niektorých prípadoch a deviatich starostov zobrali ako zločincov, ako vrahov. Ale najsmutnejšie na tom je to, že poobede z tých deväť ôsmich poslali, ale iba jedného nechali na jednu noc. Tak toto je riešenie? A keď hovoríme o tej kolúznej väzbe, vážení páni, áno, vieme veľmi dobre, pán Kičura, pán Pčolinský, pani Jankovská sú v tejto kolúznej väzbe a ešte tí ďalší. Ale, dámy a páni, sledovali sme televíziu, keď sme videli pani Jankovskú, však my sme z tej ženy urobili do slova, do písmena trosku. Však opäť pripomeniem. Tých dvoch ministrov za Slovenskú národnú stranu, boli vyšetrovaní na slobode a dostali spravodlivý trest 11 až 12 rokov. Prečo nemôžme tých ľudí takto vyšetrovať? Ale my potrebujeme, aby sme mali 50 mesiacov, to znamená, 5 rokov, no 60 mesiacov, to znamená, že 5 rokov kolúznej väzby. Však to nemáte nikde na svete, len v rámci Slovenskej republiky. A preto tento zákon, novelu zákona v každom prípade podporujem, pretože to už nie je mysliteľné, že takouto formou ďalej postupovať. A súhlasím s predsedom Národnej rady aj s pani Hajšelovou, že tento návrh, táto novela nie je pripravená na konkrétnu osobu. Áno, dobre povedal pán Susko, keď sme prijímali zákon, keď sme v podstate zmenili zákon práve kvôli jednej osobe, aby sme ho mohli voliť za generálneho, teda za špeciálneho prokurátora. Ďakujem pekne.
Blaha, Ľuboš, podpredseda NR SR (2024-01-24):
Pani poslankyňa Zuzana Števulová.
Hrnčiar, Andrej, podpredseda NR SR (2016-10-14):
Pani poslankyňa Vaľová.
Pročko, Jozef, poslanec NR SR (2023-12-05):
Milé kolegyne, milí kolegovia, toto divadlo, ktoré tu predvádza Smerohlas v spolupráci... (Prerušenie vystúpenia predsedajúcim.)
Pellegrini, Peter, predseda NR SR (2023-12-22):
Prosím, prezentujme sa a hlasujme o návrhu uznesenia, tak ako je uvedený v parlamentnej tlači. (Hlasovanie.) Prítomných 99, za bolo 90, zdržalo sa 9 poslancov. Konštatujem, že sme navrhované uznesenie schválili. Pristúpime teraz v prerušenom rokovaní k hlasovaniu o návrhu rozpočtu Ústavu pamäti národa na rok 2024, tlač 23. O slovo požiadal pán minister financií.